ຍີ່ປຸ່ນຍົກເລີກ ລ່າປາບາແລນ
ຍີ່ປຸ່ນປະກາດຍົກເລີກ ການລ່າປາບາແລນ ປະຈໍາປີ ໃນເຂດຂົ້ວໂລກໃຕ້
ຍີ່ປຸ່ນໄດ້ຍົກເລີກການລ່າປາບາແລນປະຈຳປີ ໃນເຂດ Antartic ໃນເວລາສ່ວນທີ່ຍັງເຫຼືອຂອງຕົນ ບໍ່ທໍ່ໃດມື້ ຫຼັງຈາກໄດ້ມີການໂຈະການປະຕິບັດງານດັ່ງກ່າວຍ້ອນ ມີການຮາວີລົບກວນຢ່າງຕໍ່ເນື່ອງຈາກພວກນັກເຄື່ອນ ໄຫວຕໍ່ຕ້ານການລ່າປາບາແລນ ລັດຖະມົນຕີກະຊວງກະເສດຂອງຍີ່ປຸ່ນ ທ່ານ Michi- hiko Kano ໄດ້ປະກາດກ່ຽວກັບການຍົກເລີກໃນວັນ ສຸກມື້ນີ້ລະຫວ່າງກອງປະຊຸມຖະແຫຼງຂ່າວທາງໂທລະ ພາບໂດຍເວົ້າວ່າເພື່ອເປັນການຄໍ້າປະກັນຄວາມປອດ ໄພໃຫ້ແກ່ກຳປັ່ນແລະ ພວກລູກເຮືອຊາວຍີ່ປຸ່ນ ຝູງກຳປັ່ນລ່າປາບາແລນຂອງຍີ່ປຸ່ນມີກຳນົດທີ່ຈະສືບຕໍ່ການປະຕິບັດງານຢູ່ໃນເຂດຂົ້ວໂລກ ໃຕ້ ໄປຈົນຮອດເດືອນມີນາ ໂດຍມີໂຄຕ້າທີ່ຈະຈັບປາບາແລນ ສີຂີ້ເຖົ່າຂະໜາດນ້ອຍ ຫຼື Minke Whale ປະມານ 850 ໂຕແຕ່ພວກເຂົາເຈົ້າໄດ້ປະທະກັນກັບພວກນັກເຄື່ອນໄຫວ ຈາກກຸ່ມປົກປ້ອງປາບາແລນ Sea Sepherd Conservation Society ຊຶ່ງມີສຳນັກງານ ຢູ່ສະຫະລັດທີ່ໄດ້ພົວພັນໃນການປະຕິບັດງານຕ່າງໆ ເຊັ່ນແກວ່ງລະເບີດທີ່ມີກິ່ນເໝັນເຂົ້າ ໃສ່ເຮືອລ່າປາບາແລນຂອງຍີ່ປຸ່ນ ທ່ານ Paul Watson ຜູ້ກໍ່ຕັ້ງກຸ່ມ Sea Sepherd ກ່າວວ່າ ກຸ່ມຂອງທ່ານມີຄວາມເຂັ້ມ ແຂງຕື່ມຂຶ້ນ ແລະມີອຸບປະກອນທີ່ດີກວ່າເກົ່າເພື່ອຮັບມືກັບຝູງກຳປັ່ນລ່າປາບາແລນຂອງ ຍີ່ປຸ່ນ